**Eszteregnye Község Önkormányzata**

**8882 Eszteregnye, Kossuth u. 3.**

**ELŐTERJESZTÉS**

**Eszteregnye Község Önkormányzata Képviselő-testületének a 2018. évi költségvetés végrehajtásáról szóló ……../2019. (……..) önkormányzati rendeletének megtárgyalásához**

**Tisztelt Képviselő-testület!**

Az államháztartásról szóló 2011. évi CXCV. Törvény (továbbiakban Áht.) 91. §-a alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/A. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.

A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

a) a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

b) a helyi önkormányzat adósságának állományát lejárat, a [Gst. 3. §-a](http://uj.jogtar.hu/) szerinti adósságot keletkeztető ügyletek, bel- és külföldi irányú kötelezettségek szerinti bontásban,

c) a vagyonkimutatást, és

d) a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Az Áht. 24. § (4) bekezdése szerinti mérlegek:

a) a helyi önkormányzat **költségvetési mérlege közgazdasági tagolásban, előirányzat felhasználási terve,**

b) a **többéves kihatással járó döntések** számszerűsítését évenkénti bontásban és összesítve,

c) a **közvetett támogatásokat** - így különösen adóelengedéseket, adókedvezményeket - tartalmazó kimutatást, és

d) a 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

Az államháztartás számviteléről szóló 4/2013. (I. 11.) Kormányrendelet 30. §-a rendelkezik az önkormányzat vagyonkimutatás készítéséről és annak tartalmáról:

„(1) A helyi önkormányzat és a nemzetiségi önkormányzat zárszámadáshoz csatolt vagyonkimutatása a helyi önkormányzat, nemzetiségi önkormányzat és az általa irányított költségvetési szervek eszközeinek és kötelezettségeinek adatait mutatja be.

(2) A vagyonkimutatás a vagyont az 5. melléklet legalább római számmal jelzett eszköz-, illetve forráscsoportonkénti - a tárgyi eszköz és a befektetett pénzügyi eszközcsoportok esetén az arab számmal jelzett tételei szerinti - tagolásban, ezen belül forgalomképtelen törzsvagyon, nemzetgazdasági szempontból kiemelt jelentőségű törzsvagyon, korlátozottan forgalomképes vagyon és üzleti vagyon, bontásban tartalmazza.

(3) A vagyonkimutatás a mérlegben szereplő eszközökön és kötelezettségeken kívül tartalmazza:

a) a „0”-ra leírt eszközök, a használatban lévő kisértékű immateriális javak, tárgyi eszközök, készletek, a 01-02. számlacsoportban nyilvántartott eszközök, és az [Nvt. 1. § (2) bekezdés](http://uj.jogtar.hu/) [g)](http://uj.jogtar.hu/) és [h)](http://uj.jogtar.hu/) [pontja](http://uj.jogtar.hu/) szerinti kulturális javak és régészeti leletek állományát, és

b) a függő követeléseket és kötelezettségeket, a biztos (jövőbeni) követeléseket.

(4) A vagyonkimutatásban szereplő ingatlanvagyon számviteli nyilvántartás szerinti bruttó értékének és az ingatlan vagyonkataszteri nyilvántartásban szereplő ingatlanvagyon bruttó értékének egyezőségét biztosítani kell.”

A 368/2011. (XII. 31.) Kormányrendelet 155. §. (1) és (2) bekezdése alapján a költségvetési szerv pénzmaradványából az irányító szervet megillető rész számítását az irányító szerv határozza meg. A költségvetési szerv pénzmaradványát az irányító szerv a zárszámadási rendeletével egy időben állapítja meg.

Az Áht. 86. §. (5) bekezdése szerint az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv pénzmaradványának elvonandó és felhasználható összegéről.

Az önkormányzat kötelező és önként vállalt feladatait saját költségvetési szervével, intézményével, valamint vásárolt közszolgáltatások révén látja el. A költségvetési intézmény feladatai az alapító okiratban, az egyéb módon ellátott feladatok szerződésekben kerültek rögzítésre.

Az önként vállalt feladatok köre az önkormányzat ágazati feladatait áttekintve számos területen megjelent (sport, kultúra, hitélet, közrend-közbiztonság, stb.).

**Eszteregnye Községi Önkormányzat**

Az önkormányzat 2018. évi működése és gazdálkodása összességében megfelelt a gazdaságosság, a hatékonyság és az eredményesség követelményeinek. A feladatok ellátása zavartalanul, az előző év színvonalának megtartásával történt.

Összegezve elmondható, hogy a 2018. évi gazdálkodás pénzügyi szempontból stabil volt, a kötelezettségeknek maradéktalanul eleget tett az önkormányzat.

A feladatellátás általános értékelésénél elmondható, hogy a legfőbb törekvés a csökkenő központi normatív támogatás mellett a kiegyensúlyozott gazdálkodás biztosítása, a megtakarítást hozó lehetőségek kiaknázása és a pályázati lehetőségekben rejlő beruházási, finanszírozási megtakarítások maximális felhasználása volt.

Fentiekre tekintettel kérem a Tisztelt Képviselőket a rendelet-tervezet tanulmányozására, a rendelet megalkotására.

**Eszteregnye Kerekvár Óvoda**

Az óvoda 2018. évi működése és gazdálkodása összességében megfelelt a gazdaságosság, a hatékonyság és az eredményesség követelményeinek. A feladatok ellátása zavartalanul, az előző év színvonalának megtartásával történt.

A feladatellátás általános értékelésénél elmondható, hogy a legfőbb törekvés a csökkenő központi normatív támogatás mellett a kiegyensúlyozott gazdálkodás biztosítása, a megtakarítást hozó lehetőségek kiaknázása és a pályázati lehetőségekben rejlő beruházási, finanszírozási megtakarítások maximális felhasználása volt.

Összegezve elmondható, hogy a 2018. évi gazdálkodás pénzügyi szempontból stabil volt, a kötelezettségeknek maradéktalanul eleget tett az óvoda.

**Előzetes hatásvizsgálat**

*a jogalkotásról szóló 2010. évi CXXX. Törvény 17. §. (1) bekezdése alapján*

**A rendelet-tervezet címe:** Eszteregnye Község Önkormányzata Képviselő-testületének ……/2019. (……) önkormányzati rendelete a 2018. évi költségvetés végrehajtásáról.

1. **társadalmi hatásai:** A Képviselő-testület tájékoztatása a 2018. évi költségvetési év gazdálkodásáról.
2. **gazdasági hatásai:** nem mérhető hatás.
3. **költségvetési hatásai:** A zárszámadási rendelet alkalmazásának nincsenek humán erőforrással, működési-fenntartási, valamint áthúzódó és tartós kötelezettségvállalással kapcsolatos közvetlen hatásai.
4. **egészségügyi hatások:** nincsenek.
5. **környezeti következményei:** nincsenek.
6. **adminisztratív terheket befolyásoló hatásai:** nincsenek, az eljárási szabályok rögzítése egyértelműsíti az eljárás menetét, a döntések meghozatalának rendjét.
7. **megalkotásának szükségessége:** megalkotása kötelező.
8. **a jogalkotás elmaradásának várható következményei:** törvényességi észrevétel.
9. **alkalmazásához szükséges személyi, szervezeti, tárgyi és pénzügyi feltételek:**

biztosítottak.

Eszteregnye, 2019. április

Tisztelettel:

**Burcsi János**

**polgármester**